(92) 



Interea Balduinus non tarn militem cogebat, quam deligebat, naves 

 simul commeatu et armis onerans, nee quidquam practer mittens, quo ca- 

 pessendam expeditionem egregie instrueret. Per absentiain vero quura 

 uxorem snatii , Mariam Campaniae , rerura Flandricarum et Hannonica- 

 rutn gubernationi surama cum potestate praeficere decrevisset, ilia, videns 

 eo consilio utriusque provinciae comitia indicta esse , rerum arduarum 

 cupientissima femina Balduinum enixe rogare institit , ut sibi liceret, 

 quod conjugi negari non posset, virum in ea peregrinatione comitari. 

 Numquam , nisi summo imperio coactam , passuram esse se , ut in 

 Belgio secura otio indulgeat , dum maritus in remotissirnis regionibus 

 inter mille discrimina atque aerumnas perpetuo versetur. Scire se cum 

 Porcia, quid inter uxorem et concubinam intersit: huic lecti et mensse 

 tantum, sed illi prasterea bonae maleeque fortunse cum marito societa- 

 tern esse debere. Jam inde a primo nuptiarum die se in animum 

 induxisse, baud aliam sibi vivendi regulam , quam mariti mores pro- 

 y> ponere; seque esse obstrictam hac lege gravissima, ut eamdem crucem 

 amplectatur, quam maritus adsumserit : hanc nisi ipse deponat, eum 

 uxoris consilium improbare non posse. Caeterum satis aniiiii superesse 

 sibi, ut, si non gladio cum bostibus, certe cum laboribus patientia pu- 

 gnare valeat: quos longe facilius superatura sit maritum intuens, cujus 

 ipsa virtutem coram aspiciat, et vulnera obliget, quam si, longo inter- 

 vallo ab eo separata , cum perpetuis angoribus , vitae necisve dubia , 

 conflictetur." Non potuit tarn egregia uxoris virtus tamque luculentus 

 erga ipsum amor Balduinum non plurimum commovere. Verum id po- 

 tissimum, an ejus precibus esset concessurus, Comitem remorabatur, ne 

 vel temere tam carum pignus maris hostiumque periculis exponeret. 

 Alterum erat, quod ilia gremio foe turn conceperat; cui objectioni mulier 

 mox obviam ivit, asserens , se, partui proximam , non ante discessu- 

 rain , quam eniteretur ; turn , eo onere liberatam , cum Joanne Ni- 

 gellano conscensuram." Ita denique maritum, quo voluit, flexit, et 

 abeundi, postea quam peperisset , facultatem obtinuit. 



Sed nihil minus quam grata Flandris Hannonisque Balduini profec- 

 tio erat; quare, ut eum a proposito avocarent r uno pene ore in gene- 



